KOMISSION ASETUS (ETY) N:o 1225/90, annettu 10 päivänä toukokuuta 1990, asetuksen (ETY) N:o 1767/82 muuttamisesta, siltä osin kuin se koskee kashkaval-juuston kuvausta



Virallinen lehti nro L 120 , 11/05/1990 s. 0056 - 0056

Suomenk. erityispainos Alue 3 Nide 32 s. 0182

Ruotsink. erityispainos Alue 3 Nide 32 s. 0182



KOMISSION ASETUS (ETY) N:o 1225/90, annettu 10 päivänä toukokuuta 1990, asetuksen (ETY) N:o 1767/82 muuttamisesta, siltä osin kuin se koskee kashkaval-juuston kuvausta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maidon ja maitotuotteiden yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 3879/89(2), ja erityisesti sen 14 artiklan 7 kohdan, sekä katsoo, että yhteisö on antanut tietyille kolmansille maille tuontimyönnytyksiä kashkaval-juustolle, tämän juuston kuvauksessa erityisten tuontimaksujen soveltamista tiettyihin maitotuotteisiin koskevista yksityiskohtaisista säännöistä 1 päivänä heinäkuuta 1982 annetun komission asetuksen (ETY) N:o 1767/82(3), sellaisena kuin se on viimeksi muutettuna asetuksella (ETY) N:o 107/90(4), 1 artiklassa säädetyn IMA 1 -todistuksen laatimisessa on esiintynyt tiettyjä vaikeuksia, uuden yhdistetyn nimikkeistön käyttöönoton seurauksena, 1 päivästä tammikuuta 1988, olisi täsmennettävä kashkaval-juuston ominaisuuksia; tämän vuoksi on tarpeen muuttaa asetuksen (ETY) N:o 1767/82 liitettä I, III ja IV, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1767/82 seuraavasti: 1 Korvataan liitteessä I olevan o alakohdan CN-koodi "0406 90 29" CN-koodilla "ex 0406 90 29" ja korvataan kuvaus "Kashkaval" kuvauksella "Lampaanmaidosta valmistettu kashkaval-juusto, jota on kypsytetty vähintään kaksi kuukautta, rasvan vähimmäispitoisuus 45 prosenttia kuiva-aineen painosta ja kuiva-aineen vähimmäispitoisuus 58 painoprosenttia, kokonainen, nettopaino enintään 10 kilogrammaa, muoviin pakattu tai pakkaamaton". 2 Korvataan liitteessä III oleva K kohta seuraavasti: "K liitteessä I olevassa o alakohdassa olevien kashkaval-juustojen osalta, jotka kuuluvat CN-koodiin ex 0406 90 29: a) 7 kohta lisäämällä "lampaanmaidosta valmistettu kashkaval-juusto, jota on kypsytetty vähintään kaksi kuukautta, kuiva-aineen vähimmäispitoisuus 58 painoprosenttia, muoviin pakattu tai pakkaamaton, nettopaino enintään 10 kilogrammaa", b) 10 kohta lisäämällä "yksinomaan kansallisesti tuotettu lampaanmaito", c) 11 kohta." 3 Korvataan liitteen IV, kolmansien maiden Bulgaria, Kypros, Unkari, Israel, Romania, Turkki ja Jugoslavia vieressä oleva CN-koodi "0406 90 29" CN-koodilla "ex 0406 90 29". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä toukokuuta 1990. Komission puolesta Ray MAC SHARRY Komission jäsen (1) EYVL N:o L 148, 28.6.1968, s. 13 (2) EYVL N:o L 378, 27.12.1989, s. 1 (3) EYVL N:o L 196, 5.7.1982, s. 1 (4) EYVL N:o L 13, 17.1.1990, s. 13